text.text: الرئيسيةوصفاتحلومالحصحيحولإتصل بنا TAGS نشر
text.text_idx: #000000
text.text: عجبتك الوصفة؟ أنشرها
text.text_idx: #000001
text.text: خبزة الهواء أو خبزة البسكويت. ما فماش دار تونسية ما تعملش وما تعرفش خبزة الهواء. يقولوا إلي تسمية خبزة الهواء جات من طريقة اعدادها إلي يا حبذا تكون في بلاصة مهوية ومفرشكة باش الكريمة متاعها ما تذوبش والخبزة تشد روحها مليح، بما إنو جداتنا ما كانوش عندهم ثلاجة.
text.text_idx: #000002
text.text: الوصفة إلي كتبتها هنا ماهيش الوصفة الأصلية. أصلاً ما نتفكرش روحي مرة ذقت الوصفة الأصلية إلي تجي بالكرديان. كل دار وطريقتها في إعداد خبزة البسكويت وكل حد وشنوا الدلال والبنة إلي يحب عليها في خبزة البسكويت. فما شكون يحبها بالغلة الفرشكة كما البنان والفراز، فما شكون يحبها بالشكلاطة، أما ديمة لازم ولابد الفاكية تكون موجودة فيها.
text.text_idx: #000003
text.text: الوصفة هذي هاي المفضلة عندي، ساهلة وبنينة برشة.
text.text_idx: #000004
text.text: اول حاجة نبداو بتحضير القهوة ونخليوها تبرد.اركض الكريمة لين تولي chantilly وزيدها مغرفتين كبار مالحليب المركز المحلى. خليها في الثلاجة.طري الزبدة مليح وزيد عليها بقية الحليب المركز المحلى وعجينة البوفريوة أو اللوز وأركضهم مليح مع بعضهم.حط كريمة الزبدة في الثلاجة لمدة 1 ساعة أو 10 دقايق في الفريزر (congélateur).المكونات الكل حاضرين، نتعداو لتحضير الخبزة.غطس البسكويت في القهوة الباردة ورصفهم على شكل مربع في طبق نظيف للتقديم. حول ما تنفخهمش.أعمل طبقة من كريمة الزبدة فوق البسكويت. حط شطر الكمية.أعمل طبقة أخرى من بسكويت بالقهوة.حط شطر كمية الكريمة Chantilly وذر عليها فاكية مهروشة.حط طبقة أخرى بسكويت بالقهوة.زيد طبقة أخرى من كريمة الزبدة وفوقها طبقة أخيرة متاع بسكويت بالقهوة.زين الخبزة بما تبقى من كريمة chantilly والفاكية المهروشة.خليها 1 ساعة في الثلاجة على الأقل قبل التقديم.
text.text_idx: #000005
text.text: سعرات حرارية: 418كربوهيدرات: 39.5gكوليسترول: 64mgدهون: 26.9gألياف: 2gبروتين: 6.9gدهون مشبعة: 13.3gصوديوم: 252mgسكر: 19g
text.text_idx: #000006
text.text: كايكحمّص بالبتراف
text.text_idx: #000008
text.text: عسلامة! أنا نسرين، تونسية ونعيش في بريستول، إنجلترا. مغرومة بالكوجينة ونقدملكم وصفاتي الحلوة والمالحة. واصل القراءة...
text.text_idx: #000009